
«cu mult timp în urmă, într-o galaxie foarte, foarte îndepărtată 


Capitolul 1 


Chewbacca se uită la gaura neagră şi scoase un geamăt plângăcios. 

— Nu-ţi mai face griji, laşule, spuse Han Solo în timp ce bătea în comenzile de 
zbor ale Șoimului Mileniului. Între noi şi orizontul acelei găuri negre sunt aproape o 
sută şaizeci de kilometri, cam de două ori distanța de care avem nevoie pentru a nu 
cădea înăuntru. 

Chewbacca îşi plânse îngrijorarea. 

— Bineînţeles că ştiu ce fac! răspunse Han în timp ce verifica o consolă de 
senzori. Nu ai încredere în mine? 

Chewbacca clătină din capul său blănos. Aşezat alături de Han în cabina de 
pilotaj a Şoimului Mileniului, se trezi că nu-şi putea smulge privirea de la coşmarul 
întunecat şi gravitațional care se profila în afara geamului din oțel transparent al 
cabinei de pilotaj. Han rânji în timp ce confirma coordonatele găurii negre pe ecranul 
navicomputerului. 

— Chewie, ştiu că nu eşti înnebunit de ideea de a folosi gaura neagră din 
sectorul Ferra ca asistent gravitațional până la următorul portal hiperspatial, dar 
aşteaptă să vezi cu cât timp ne va scurta călătoria înapoi pe Tatooine. 

Han porni motoarele subluminice şi virá spre gaura neagră, iar Wookieeul ţipă. 

— Stai jos şi bucură-te de călătorie, răspunse Han. 

Şoimul înaintă cu viteză, iar Chewbacca se lipi de scaunul său. În afara 
ferestrei cabinei de pilotaj, gaura neagră părea să se mărească. Dar apoi, Soimul 
trecu pe lângă ea si apărură iar stelele îndepărtate. Înainte ca Wookieeul să poată 
răsufla uşurat, Han spuse: 

— Dă-i drumul, Chewie! 

Chewbacca întinse o mână masivă spre comenzile hiperpropulsorului. O clipă 
mai târziu, stelele din fața Soimului părură să se alungească şi să alunece pe lângă 
navă. În timp ce Soimul accelera la o viteză mai mare decât cea a luminii şi intra în 
hiperspatiu, Chewbacca privi spre Han şi lătră o întrebare. 

— Oh, cred că gaura neagră ne-a salvat cel puțin treizeci şi cinci de secunde, 
răspunse Han. 

Wookieeul urlă. 

— De ce tipi la mine? spuse Han. E mai bine decât să pierzi treizeci şi cinci de 
secunde, nu? 


Chewbacca márái in semn de dezacord, in timp ce verifica sistemele de bord. 
Conform citirilor, Soimul rezistase, in ciuda manevrei nesábuite a lui Han pentru a 
câstiga timp. 

— Nu te mai bosumfla, spuse Han. Îţi amintesti ce ne-a spus Jabba? Dacă nu-i 
livrăm încărcătura la timp, nu ne vom primi bonusul! 

Deşi Şoimul Mileniului arăta ca un cargobot Corellian YT-1300, vechi şi ponosit, 
Han Solo şi Chewbacca îi modificaseră motoarele, propulsoarele şi alte sisteme 
pentru a transforma nava într-una dintre cele mai rapide din galaxie. Călătorind prin 
hiperspatiu, nu dură mult până când Şoimul ajunse în Sectorul Arkanis, regiunea 
spaţială care găzduia planeta deşertică Tatooine. 

— Suntem în avans față de program, spuse Han în timp ce verifica un ceas. 
Acum suntem siguri că vom primi acel bonus! 

Chewbacca răspunse cu un lătrat fericit. O clipă mai târziu, Soimul ieşi din 
hiperspatiu, ajungând chiar lângă orbita lui Tatooine. Dar apoi, Chewbacca văzu o 
pată luminoasă apărând pe consola de senzori şi scoase un mârâit furios. 

— Da, o văd şi eu, răspunse Han Solo în timp ce privea nava care se apropia de 
Tatooine. Este o corvetă uşoară Rendili StarDrive, cea comandată de noul ofițer vamal 
Imperial. 

Chewbacca lătră o întrebare. 

— Nu, nu ne vom întoarce, spuse Han. Îi vom livra marfa lui Jabba, aşa cum 
am spus că vom face. 

Nava care se apropia era de peste cinci ori mai lungă decât Şoimul. Deşi 
Tatooine era departe de centrul Imperiului Galactic, Imperialii păstrau o mică 
garnizoană în oraşul port Mos Eisley şi opreau navele din când în când. 

— Am auzit că noul ofițer vamal îşi ia slujba foarte în serios, spuse Han. Dar 
mă îndoiesc că ştie că şi noi ne luăm treaba foarte în serios. 

Pe consola de comunicaţii se aprinse o lumină. 

— Suntem apelati. Acum începe distracţia, spuse Han. 


Capitolul 2 


— Opriti motoarele, rosti o voce din consola de comunicatii a Soimului. Blocati 
toate sistemele, cu exceptia comunicatiilor, si pregátiti-vã sã fiti abordati. 

Han transmise un semnal afirmativ în timp ce Chewbacca oprea motoarele 
subluminice ale Şoimului. Pe măsură ce corveta vămii se apropia de poziția lor, Han 
verifica sistemele de arme automate ale Șoimului. Mulțumită abilităţilor sale de 
inginer, avea încredere că senzorii Imperiali vor detecta armele Şoimului ca fiind 
blocate, chiar dacă în realitate erau complet pregătite. 

Şoimul tresări când fu prins de raza tractoare a corvetei vamale. În timp ce 
nava Imperială trăgea cargoul capturat în braţele sale de andocare, Han murmură: 

— Ce părere ai, Chewie? Să aşteptăm să andocăm şi apoi să deschidem focul 
asupra Imperialilor cu tot ce avem? 

Chewbacca răspunse cu un scâncet îngrijorat. 

— Hei, a mai funcționat o dată! spuse Han. Oh, relaxează-te. Voi distruge tot ce 
văd doar dacă va fi nevoie. 

Părăsind cabina de pilotaj a Şoimului, Chewbacca se duse în salonul principal, 
în timp ce Han stătea în tubul de trecere şi aştepta ca Imperialii să intre prin portul 
de andocare din dreapta. Nu trebui să aştepte prea mult. Trapa portului alunecă şi 
intră un bărbat în uniformă gri, împreună cu patru soldați din trupele de şoc. 

— Este vreo problemă, domnule ofițer? întrebă Han. 

— Păreai să te grăbeşti să ajungi pe Tatooine, spuse bărbatul în uniformă, 
trecând pe lângă Solo în timp ce se îndrepta spre cala principală. 

— Serios? spuse Han cu inocentã în timp ce îl urma. Îmi pare rău, nu ştiam că 
există o limită de viteză. Încercam doar să-mi livrez încărcătura la timp. După cum 
vedeți, transportăm doar apă îmbuteliată, spuse el în timp ce arăta spre lăzile de 
marfă stivuite în cala principală. 

Chewbacca stătea lângă lăzi şi se uita neliniştit la trupele de şoc, ca şi cum s- 
ar fi temut că ar putea să tragă în sticle. 

— Care este destinația pentru toată această apă? întrebă ofițerul vamal. 

— Mos Eisley, răspunse Han. Un restaurant numit Curtea Fântânii. 

— Este un local deținut de Hutti, spuse ofițerul. 

— Chiar aşa? spuse Han. Ştiţi cumva dacă mâncarea e bună? Nu am auzit 
niciodată nimic rău despre local, dar... 

— Conform Legii Imperiale Anti-Speculă, încărcătura este oficial confiscată. 

— Ce? spuse Han. Dar dacă nu livrăm apa asta, nu vom fi plătiți! 

În timp ce trupele de şoc începeau să tragă lăzile de marfă în corveta vămii, 
ofițerul Imperial se uită la Han şi spuse: 

— Nu-mi plac Huttii şi nu-mi plac nici cei care fac afaceri cu ei. Dacă te mai 
prind o dată, îți voi confisca nava. Aruncând o privire către Chewbacca, ofițerul 
adăugă: Chestia asta nu ar trebui să fie într-o cuşcă? 

Chewbacca se prefăcu că nu înțelege şi rămase tăcut. 

— Îmi pare rău, domnule ofiţer, dar nu v-am reţinut numele, spuse Han. 

— Rench, spuse ofițerul. Căpitanul Rench. 

Corveta vamală Imperială eliberă Soimul Mileniului, iar Han Solo şi Chewbacca 
se întoarseră în cabina cargobotului lor. În timp ce priveau corveta îndepărtându-se, 
Han spuse: 

— Crezi că Rench şi oamenii lui păreau insetati? Poate că ar fi trebuit să le 
spunem de unde provine apa îmbuteliată? 

Chewbacca lăsă să-i iasă un râset rágusit şi clătină din capul său masiv, iar 
Han zâmbi. 

— Nu, nici eu nu am vrut să le spun. Aşa le trebuie pentru că ne-au făcut să 
întârziem livrarea pe Tatooine. 

Han şi Chewbacca ghidară Şoimul în jos prin atmosfera lui Tatooine. Zburară 
pe deasupra Desertului Jundland şi se îndreptară spre portul spatial Mos Eisley, un 
grup de clădiri cu cupole şi de docuri cu acoperişuri deschise. În timp ce treceau pe 
lângă alte vehicule aeriene, o lumină de avertizare se aprinse pe consola de sisteme. 

Chewbacca aruncă o privire la lumină şi gemu. 

— Placa fulstar! nu funcţionează? răspunse Han. Când ai inspectat-o ultima 
dată? 

Chewbacca mârâi. 

— Nu, nu dau vina pe tine, Chewie, zise Han. Probabil că s-a ars după ultimul 
nostru salt hiperspatial. Va trebui să cumpărăm alta. 

Coborâră în Boxa de Andocare 94. Chewbacca desfăşură trenul de aterizare al 
Şoimului şi apoi intrară în funcțiune jeturile repulsoare, trimițând un nor de praf în 
sus şi în jurul navei în timp ce aceasta atingea solul. Praful încă se mai aşeza atunci 
când Han şi Chewbacca ieşiră din Şoim şi văzură că îi aşteptau gorilele lui Jabba. 

— Ai întârziat, Solo, spuse asistentul lui Jabba, Bib Fortuna. Ai adus apa? 

— Nu-ţi mai incorda creierul-cu-coadă! spuse Han. Nu am întârziat nici măcar 
zece minute, iar apa se află în rezervoarele de stocare a lichidelor de pe Şoim. Sper că 
ai adus nişte butoaie mari. 

— Ai fost angajat să livrezi apă îmbuteliată! şuieră Bib. Fără sticle, nu se face 
afacerea! 

— Dacă vrei sticlele, spuse Han, du-te şi cere-i-le noului ofițer vamal Imperial 
pe cele pe care mi le-a luat. Dar dacă vrei apă minerală pură pentru restaurantul lui 
Jabba, o să mă plăteşti chiar acum. Sau preferi ca Jabba să afle că a fost decizia ta 
să laşi Curtea Fântânii pe uscat? 

Ochii portocalii ai lui Bib Fortuna zburară nervoşi spre celelalte gorile ale lui 
Jabba. 

— Aduceti butoaie! spuse el. 

Slugile iesirá din boxa de andocare. Se întoarseră două minute mai târziu cu o 
sanie plutitoare care transporta zece butoaie mari. Chewbacca fixă furtunuri la 
butoaie şi transferă rapid apa din rezervoarele Şoimului. Când toate butoaiele se 
umplură, Bib se uită la Solo şi spuse: 

— Pentru că ai întârziat, nu primeşti bonus. Pentru că nu ai adus sticle, îţi 


1 Placă fulstar - Componentă a hipermotorului. Şoimul Mileniului folosea plăci pătrate de culoare roşie. 


plătesc doar jumătate. 

Chewbacca făcu un pas în față şi urlă în fața lui Bib. Twilekul încremeni. 

— Păstrează bonusul, Bib, spuse Han, dar vei plăti integral, altfel Chewbacca 
te va apuca de coadă şi-şi va pune o dorinţă. 

Bib îşi ridică mâinile în defensivă deasupra capului şi spuse: 

— Glumeam doar! Ha ha ha! Plătesc prețul integral! Înmânându-i două cipuri 
de credit lui Han, repetă: Doar glumeam. 

— Eşti un adevărat comediant, Bib, spus Han în timp ce lua cipurile. Eşti 
norocos că Chewie nu a râs de capul tău smuls de pe umeri. 

— Miscati-vá! le spuse Bib colegilor săi de bandă. Trebuie să ducem apa asta la 
restaurant înainte să sosească Jabba! 

După ce gaşca plecă, Chewbacca se uită la Han şi gemu. 

— Nu, nu am uitat că avem nevoie de o placă fulstar nouă, răspunse Han. Dar 
acum mă gândesc doar la o farfurie cu mâncare pentru prânz. 

Chewbacca mârâi o sugestie. 

— Nu, nu la Cantină, spuse Han. Astăzi mâncăm la Curtea Fântânii. Vreau să 
vorbesc cu Jabba despre Căpitanul Rench. 


Capitolul 4 


— Nu, nu avem rezervare, ii spuse Han Solo extraterestrului scund care era 
manager la Curtea Fântânii. Dar îți sugerez să ne găseşti repede o masă. Prietenul 
meu Wookiee este foarte înfometat şi mă tem că tu cam arăţi ca masa lui preferată. 

Chewbacca zâmbi, arătându-şi dinții ascuțiți către manager. 

— Pe aici! spuse managerul în timp ce îi conducea pe Han şi Chewbacca la o 
masă din apropiere. 

Le luă comenzile şi fugi spre bucătărie. 

Un chelner aşeză mâncarea şi două pahare mari cu apă în fața lui Han şi a lui 
Chewbacca. Wookieeul îşi mâncă repede mâncarea, apoi privi mese din sala exotică 
şi mârâi aprobator. 

— Da, e mai sofisticată decât Cantina, spuse Han, dar pun pariu că băuturile 
nu sunt la fel de... 

Han fu întrerupt de un gong puternic. Privi spre intrarea în restaurant şi îl 
văzu pe Huttul Jabba sosind cu gaşca sa. În timp ce ochii cu pleoape mari ai lui 
Jabba scrutau încăperea, îi văzu pe Han şi Chewbacca şi zâmbi. 

— Ah, Han! spuse Jabba în timp ce se strecura spre cei doi contrabandisti. 
Exact tipul pe care voiam să-l văd. Bib mi-a spus că nu ati reuşit să livrati apa pe 
care am comandat-o. 

Han îi zâmbi lui Jabba. Ridicându-şi paharul, spuse: 

— Dacă Bib spune adevărul, de unde provine apa asta? 

Bib Fortuna îşi muşcă nervos buza. Văzând răspunsul Twilekului, Huttul râse 
cu poftă. 

— Han, băiete, spuse Jabba, îmi place cum îl chinui pe asistentul meu. Dar 
totuşi, am comandat apă îmbuteliată. 

Han ridică din umeri. 

— Am bănuit că acel Căpitan Rench, de la Vama Imperială, ar putea să-mi 
confişte încărcătura, aşa că eu si Chewie am pus apa minerală în rezervoarele 
Șoimului. 

— Dacă Rench a luat sticlele, ce era în ele? spuse Jabba, confuz. 

— Aş prefera să nu spun, zise Han, coborându-şi vocea. 

Jabba chicoti. 

— Oh, Han, eşti un adevărat ticălos. Dar clienţii care vin la Curtea Fântânii se 
aşteaptă să primească apă îmbuteliată de calitate superioară, aşa că... 

— Atunci reumple sticlele vechi cu apă nouă, aşa cum faci întotdeauna, îl 
întrerupse Han. Ascultă, Jabba. Nu am venit aici să discutăm despre cum să se 
conduce un restaurant. Rench mi-a spus că nu-i plac Huttii. Vrea să te scoată din 
afaceri. 

Jabba rânji. 

— Îmi spui asta pentru că mă placi, Han? 

— Nu, spuse Han. Îţi spun asta pentru că îmi plac banii tăi. 

Jabba râse. 

— Şi mie îmi plac banii mei! Apoi îşi scărpină bărbia flască. Căpitanul Rench 
nu este problema mea, Han. Problema mea este că am obținut o sculptură din piatră 


pentru colecția mea de artă de la un negustor de pe Unagin si vreau să fie adusă 
imediat pe Tatooine. Cunosti vreun pilot care ar putea fi disponibil? 

Han aruncă o privire către Chewbacca. Wookieeul aprobă din cap. 

— Cât de mare este sculptura? răspunse Han. Şi cât cântăreşte? 

Jabba pocni din degetele sale groase, iar Bib Fortuna aşeză pe masă un 
datapad vechi cu un holoproiector încorporat, apoi apăsă un buton de pe dispozitiv. 

O imagine tridimensională, cu un bust al unui Hutt, apăru în aer împreună cu 
date despre sculptură şi locaţia acesteia pe Unagin, o lume comercială minoră din 
apropierea Spaţiului Hutt. Han se uită de la hologramă la Jabba şi întrebă: 

— Rudá de-a ta? 

Jabba radie de mândrie. 

— Strămoşul meu, Marele Bogga. 

Han citi datele despre bustul portret şi observă că sculptura avea o vechime de 
4.000 de ani. 

— Chewie şi cu mine ne putem descurca cu treaba asta, spuse el, în funcție de 
cât de bine este plătită. 

— Şase mii de credite acum, spuse Jabba, şi încă şase mii când vă intoarceti 
cu sculptura. Şi ar fi bine să fie întreagă. 

Atât Han cât şi Chewbacca ştiau că preţul era rezonabil. 

— Bine, Jabba, spuse Han. Tocmai ai cumpărat o cursă pentru capul mare de 
piatră. 

Jabba închise datapadul şi îl împinse spre Han. 

— la asta. Bib îți va da creditele. 

Han şi Chewbacca se ridicară de la masă. După ce Bib îi înmână lui Han şase 
cipuri de credit, acesta luă datapadul şi i-l dădu lui Chewbacca. 

— Deci, cred că asta înseamnă că suntem gata, spuse Han. 

— Da, şuieră Bib. Totul este pregătit. 

— Bine, spuse Han. Ne vedem în curând, Jabba. Haide, Chewie. 

Managerul restaurantului îi văzu pe Han şi pe Chewbacca îndreptându-se spre 
ieşire şi spuse: 

— Scuzati-mã... Ati uitat să plătiți masa. 

Luându-si privirea de la manager, Han se uită înapoi la masa la care încă mai 
záboveau Jabba si gasca lui. 

— Hei, Bib! strigă Han. Eşti sigur că totul este în regulă? 

— Da! răspunse Bib cu o oarecare supărare. Ti-am spus deja, totul e în regulă! 

— Mulţumesc, Bib! Întorcându-şi atenţia asupra managerului, Han îşi cobori 
vocea şi spuse: Ei bine, l-ai auzit pe Twilek. Insistă să plătească el pentru prânzul 
nostru. 

— Foarte bine, domnule, spuse managerul în timp ce Han ieşea urmat de 
Chewbacca. 

leşind din restaurantul lui Jabba şi mergând pe străzile arse de soare ale 
portului spatial Mos Eisley, Chewbacca mugi către Han. 

— Nu, nu mă aşteptam la niciun ajutor din partea lui Jabba, răspunse Han. 
lar dacă el nu face nimic în privința Căpitanului Rench, tot ce putem face este să 
avem grijă de noi înşine. 

Chewbacca mugi din nou. 

— Da, îmi amintesc, trebuie să înlocuim placa fulstar, zise Han. O să cumpăr 
una în timp ce tu pregăteşti Soimul pentru decolare. 

Chewbacca se îndreptă spre Boxa 94, în timp ce Han se duse la Bargoon 
Tatooni, un post comercial din apropiere, care oferea o gamă largă de piese folosite 
pentru nave spaţiale. Pe drum, Han văzu o echipă de trupe de şoc şi se întrebă dacă 
se întorsese la Mos Eisley corveta Căpitanului Rench. 

Tocmai era pe punctul să intre în Bargoon Tatooni când trei Jawa ieşiră pe uşa 
din față, declanşând o alarmă. În timp ce alarma suna şi Jawa fugeau în direcţii 
diferite, o femeie tânără ieşi repede pe uşă, purtând o salopetă pătată de unsoare şi 
strângând în mână o hidrocheie pe care o scutura în timp ce striga: 

— Hoti nenorociti! 

— Cum merg afacerile, Kromer? spuse Han. 

Ca ráspuns la intrebarea lui Han, Kromer se intoarse, legánánd hidrocheia ca 
pe o armă. Han sări înapoi pentru a evita să fie lovit. 

— Ja-o uşor! spuse el. Eu nu am luat nimic. 

— Solo, oftă Kromer. Eu... M-ai surprins. 

Coborând hidrocheia, atinse o cutie de control de pe centura cu scule şi alarma 
tăcu. Apoi se uită în jur cu nervozitate. 

— S-a întâmplat ceva? spuse Han. Vreau să spun, în afară de acei Jawa? 

— Nu, spuse Kromer brusc. Nu au luat prea mult... nu mulțumită tie. 

Han ridică din umeri. 

— Ce te aşteptai de la mine să fac? Să-i impusc? 

Înainte ca Kromer să poată răspunde, Han trecu pe lângă ea şi intră în postul 
comercial. Kromer îl urmă. Magazinul era plin de rafturi cu dispozitive şi piese 
mecanice. Han nu observă nimic neobişnuit la ceilalți clienți, care îl ignorară în 
schimb. Aruncându-i o privire lui Kromer, spuse: 

— Am nevoie de o placă fulstar. 

— Am câteva plăci fulstar reconditionate în depozit, răspunse Kromer. 

— Numai să nu încerci să-mi vinzi o unitate pentagonală veche, spuse Han în 
timp ce o urma pe Kromer în depozit. Am nevoie de o placă pătrată, una roşie pentru 
un YT-1300, nimic altceva. 

— Nu trebuie să-mi spui ce ai nevoie, spuse Kromer în timp ce scotea o placă 
roşie pătrată de pe raft. 

Nările lui Han se umflară şi se întoarse să vadă un cuptor portabil aflat 
deasupra unui banc de lucru. Lângă cuptor se afla un teanc de tăvi care conţineau 
prăjituri mici rotunde. 

— Astea miros ca... Wookiee-ookies! spuse Han. 


— Le fac pentru Chalmun, spuse Kromer. 

Han il cunostea pe Wookieeul Chalmun, care detinea Cantina din Mos Eisley. 

— Nu ştiam că ştii sá găteşti, Kromer. Lui Chewbacca îi plac prăjiturile 
Wookiee-ookies. Poti să-mi dai câteva? 

— Cred că da, spuse Kromer. Dar te va costa. 

— Cât de mult? 

— Jumătate de credit, răspunse Kromer în timp ce lua câteva Wookiee-ookies 
şi le punea într-un sáculet. Plus cât îmi datorezi pentru placa fulstar. 

— Eşti o adevărată dulceaţă, spuse Han în timp ce o plătea pe Kromer. 

— Nu chiar, spuse Kromer. Lui Chewbacca i-aş fi dat gratis biscuitii Wookiee- 
ookies. 

Han părăsi Bargoon Tatooni cu cumpărăturile sale. După ce plecă, un bărbat 
cu glugă care se prefácuse a fi un client, se apropie de Kromer. 

— Am auzit fiecare cuvânt din afara depozitului, spuse bărbatul în timp ce-şi 
trăgea gluga înapoi. Ai fost deşteaptă că nu l-ai avertizat în legătură cu placa fulstar. 

— Sunt întotdeauna bucuroasă să ajut autorităţile locale, Căpitane Rench, 
spuse Kromer zâmbind. Vrei un Wookiee-ookie? 

Chewbacca urlă furios din interiorul Soimului Mileniului. 

Han tocmai se întorsese în Boxa 94 şi se afla la jumătatea rampei când auzi 
urletul prietenului său. Purtând placa fulstar în mâna stângă, urcă rapid la bordul 
navei, lăsând sáculetul cu Wookiee-ookies în timp ce cu mâna dreaptă îşi scotea 
blasterul din toc. 

Chewbacca urlă din nou, iar Han urmări zgomotul şi fugi prin tubul de trecere 
din stânga sa. 

— Chewie! strigă el. 

Îl găsi pe Chewbacca stând în picioare în coridorul din stânga. În mâna lui se 
afla un obiect metalic mic. Han se uită la obiect şi se încruntă. 

— O baliză Imperială de urmărire! Unde ai găsit-o? 

Chewbacca arătă spre trapa din tavan. Han îşi puse blasterul în toc şi luă 
baliza de localizare de la Chewbacca. 

— Căpitanul Rench sau unul dintre soldaţii săi trebuie să o fi pus acolo când 
au urcat la bord, spuse Han. Bine că ai observat-o. 

Chewbacca mârâi o întrebare. 

— Ei bine, am putea distruge baliza, răspunse Han, dar asta nu-l va împiedica 
pe Rench să vină din nou după noi. Eu zic să jucăm jocul şi să-l lăsăm să încerce să 
urmărească Şoimul. S-ar putea să putem folosi propria-i baliză împotriva lui. Punând 
baliza de urmărire în buzunarul de la vestă, Han continuă: În ceea ce priveşte 
momentul actual, să ne miscám. Jabba nu ne plăteşte să stăm în Mos Eisley. 

Han îl ajută pe Chewbacca să îndepărteze placa fulstar arsă şi să o instaleze pe 
cea nouă. Câteva minute mai târziu, motoarele Șoimului Mileniului se aprinseră şi 
cargobotul se ridică şi ieşi din boxa de andocare. În timp ce Soimul se îndepărta de 
Tatooine şi intra în spaţiu, Han şi Chewbacca îşi verificară consolele de senzori. 

— Capul sus, Chewie, murmură Han. Am detectat o corvetă Imperială care se 
ridică rapid dinspre Mos Eisley. 

Chewbacca aruncă o privire la un ecran, reperă corveta care se apropia şi apoi 
mugi. 

— Eşti gata să faci saltul spre Unagin? 

Chewbacca lătră. 

— Atunci, dă-i drumul! 

Soimul se lansă în hiperspatiu, împingându-i pe Han si pe Chewbacca înapoi 
pe scaunele lor. În timp ce lumina stelară se extindea şi se desfăşura în jurul 
cargobotului Corellian, Han scoase baliza de urmărire din buzunar. Apăsă un mic 
comutator de pe partea laterală a balizei, oprind transmitátorul dispozitivului, apoi 
puse înapoi baliza în buzunar, şi spuse: 

— Cred că putem spune că l-am lăsat pe Căpitanul Rench să mănânce praf 
spațial. 

Chewbacca chicoti. 


Soimul trecu prin hiperspatiu pe Ruta Comercială Triellus şi apoi făcu un ocol 
pe Ruta Hollastin. leşind din hiperspatiu, Şoimul ajunse pe orbita planetei Unagin. 
Deşi Unagin se afla în sectorul Al'Nasrl, care, din punct de vedere tehnic, făcea parte 
din Imperiul Galactic, senzorii Şoimului nu detectară nicio navă Imperială în zonă. 

Chewbacca rămase cu ochii pe traficul spatial în timp ce Han verifica consolele. 

— Noua placă fulstar a rezistat foarte bine, comentă Han. Haide, Chewie. 
Introdu datapadul pe care ni l-a dat Jabba în consola de navigaţie ca să putem 
localiza destinaţia. 

După ce datapadul fu conectat, Soimul începu să coboare spre Unagin. 

Folosind coordonatele de pe datapadul lui Jabba, Şoimul călători până la un 
mic port spatial şi o aşezare din apropierea unei zone împădurite din emisfera sudică 
a planetei. Chewbacca privi spre un grup de clădiri de la marginea aşezării, apoi îl 
îndrumă pe Han să aterizeze la un complex mare de structuri care erau mărginite de 
un zid de duracretă. Şoimul ateriză în interiorul complexului, iar trei Aleena ieşiră în 
fugă dintr-una dintre structuri pentru a vedea cargobotul Corellian. Chewbacca luă 
cu el datapadul lui Jabba în timp ce el şi Han coborau pe rampă. 

Chewbacca întinse datapadul şi activă holoproiectorul pentru a afişa imaginea 
bustului portret. Cu fața spre Aleena, Han arătă spre hologramă şi spuse: 

— Jabba ne-a trimis să luăm această sculptură. Intelegeti? 

— Înţeleg, spuse cea mai înaltă Aleena, vorbind într-o Bazică rapidă. Eu sunt 
Ito Bipsmik. Apoi făcu un gest către cei doi Aleena de lângă ea şi spuse: lertaţi-i pe 
copiii mei că se holbează. Nu au mai văzut niciodată un Wookiee. Achiziţia lui Jabba 
este pregătită. 

Chewbacca opri holograma şi Itto îi ghidă pe Wookiee si pe Han către un 
adăpost de depozitare din apropiere. Itto era pe punctul să deschidă uşile acestuia 
când motoarele unei nave răsunară brusc deasupra lor. 

Han şi Chewbacca priviră spre cer şi recunoscură nava. 

— Este Căpitanul Rench. Dar cum?! spuse Han. 

— Ati condus o navă a vămii Imperiale spre casa mea? spuse Itto Bipsmik 
revoltată. 

— Nu intenţionat, răspunse Han slab, în timp ce corveta Vămii cobora rapid si 
ateriza lângă Şoimul Mileniului în complexul lui Itto. 

Chewbacca mârâi la Han. 

— Nu, nu ştiu cum ne-a urmărit Rench până aici, răspunse Han. Dar nu ne 
poate aresta. Nu am încălcat nicio lege... cel puţin nu încă. 

Copiii Aleena îşi înfăşurară brațele în jurul mamei lor în timp ce Căpitanul 
Rench şi o echipă de trupe de şoc ieşeau din corveta vamală. 

— Măi, măi, nu cumva e Căpitanul Solo şi animalul său de companie Wookiee? 
rânji Căpitanul Rench în timp ce el şi trupele se opriră lângă grupul lui Han. 
Recunosc, sunt surprins să vă găsesc atât de departe de Tatooine. Îmi pot doar 
imagina cum ati supraviețuit prin hiperspatiu în grămadă aia de vechituri a voastră. 

— Şi eu mă bucur să vă văd, Căpitane Rench, spuse Han cu un zâmbet. 

Rench îi privi pe cei trei Aleena şi spuse: 

— Vorbeşte vreunul dintre voi Bazica? 

Itto dădu din cap nervoasă. 

— Excelent, spuse Rench. Vă rog să-mi spuneţi natura relaţiei voastre cu 
Căpitanul Solo. 

— Sunt negustor, spuse Itto, iar ochii ei se îndreptau nervoşi spre adăpostul de 
depozitare, în timp ce copiii tremurau lângă ea. Solo este pilot. Noi doar... vorbeam. 

— Doar vorbeai, spuse Rench, cu un contrabandist care se întâmplă să lucreze 
pentru un Hutt. 

— Contrabandist? spuse Han, părând jignit. Hei, nava mea este curată ca un 
corn de kloo. Dacă nu mă crezi, uită-te singur. 

— Mă îndoiesc că vom găsi ceva interesant în nava voastră. Dar sunt curios de 
ceea ce am putea găsi aici, înăuntru, spuse Rench arătând spre adăpostul de 
depozitare al lui Itto. 

În timp ce cei trei soldaţi îşi îndreptau puştile spre Itto şi Chewbacca, al 
patrulea făcu un pas spre adăpostul de depozitare. Han stătea foarte nemişcat, ştiind 
că dacă ar fi întins mâna după blasterul său, soldații ar fi deschis focul. 

Soldatul deschise uşa adăpostului. Înăuntru, bustul portret al Marelui Bogga 
se odihnea pe o sanie plutitoare. Rench se încruntă şi spuse: 

— O sculptură a unui Hutt? 

— Am obținut această operă de artă în mod legal, spuse Itto. Are patru mii de 
ani vechime şi a fost excavată din ruinele de pe Near Pando. 

— Artă, spui? zise Rench. Eu o numesc gunoi. 

Apoi făcu un semn din cap către trupele de şoc. Soldaţii deschiseră focul cu 
pustile blaster, lansând un trio de fulgere de energie spre fața sculpturii antice. Itto 
îşi protejă copiii cu corpul, în timp ce bucăți de piatră explodau din adăpostul de 
depozitare. Când praful se aşeză, Han şi Chewbacca văzură că portretul Marelui 
Bogga era distrus. 

— Să fie o lecţie pentru voi toți, spuse Rench. Dacă mai prind pe vreunul dintre 


voi că face afaceri cu un Hutt, veţi fi trimişi cu toţii în lagăre de muncă... sau mai 
rău. Apoi Rench se întoarse cu fața spre Han si adăugă: Apropo, apa îmbuteliată pe 
care am luat-o de pe nava voastră? Am bănuit că ar putea fi toxică, iar testele au 
confirmat că am avut dreptate. 

— Chiar aşa? spuse Han. Din moment ce eşti atât de hotărât să scapi de 
Jabba, poate că ar fi trebuit să mă laşi să îi livrez sticlele. 

Rench zâmbi. 

— Presupun că ar fi trebuit să o fac. Dar, chiar înainte să plecaţi de pe 
Tatooine, am trimis toate sticlele la restaurantul lui Jabba. O zi bună, Căpitane Solo. 

Han, Chewbacca şi cei trei Aleena îl priviră pe Rench şi echipa de soldați cum 
se întorceau la corveta vămii. În timp ce corveta decola, Itto se uită la sculptura 
distrusă şi spuse: 

— Jabba va fi furios. Îşi va vrea banii înapoi. Afacerea mea s-a terminat! 

— Bucură-te că Imperialii l-au vizat pe Marele Bogga şi nu pe noi, murmură 
Han. 

— Sunt atât de prostănacă! spuse Itto. Dacă aş fi plasat replica sculpturii în 
adăpostul de depozitare şi nu originalul... 

Han ridică din sprâncene. 

— Replica? Ce replică? 

— Ei bine, să fiu farkled?, spuse Han în timp ce privea replica în mărime 
naturală a bustului portret al Marelui Bogga care se odihnea pe podeaua garajului 
lui Itto Bipsmik. Se uită la Itto şi spuse: Tu ai făcut-o? 

Itto aprobă din cap. 

— Am folosit un pantograf cu laser pentru a-l tăia dintr-un bloc de piatră, 
recunoscu ea. Numai un expert ar putea spune că nu este originalul. Aveam de gând 
să o pun în grădina mea. 

În spatele ei, cei doi copii Aleena chicoteau în timp ce alergau în cerc în jurul 
lui Chewbacca. 

— Nu te mai juca, Chewie, spuse Han, şi vino să te uiti de aproape la chestia 
asta. 

Chewbacca se îndepărtă de copii şi se apropie de Han pentru a examina 
replica. Trecu o mână peste buza superioară curată a portretului, apoi lătră o 
sugestie. 

— Mi-ai citit gândurile, amice, răspunse Han. Dacă îl facem să pară un pic mai 
îmbătrânit de vreme, Jabba nu-şi va da seama niciodată de diferență. Cel puţin, eu 
cred că nu-şi va da seama. 

— Despre ce vorbeşti? spuse Itto. Tu... vrei să-l păcăleşti pe Jabba?! 

— Nu vrem să-l păcălim, spuse Han. Dar dacă eu şi Chewie ne întoarcem pe 
Tatooine cu mâinile goale, Jabba îşi va vrea banii înapoi şi de la noi, şi de la tine. 

Itto analiză situația, apoi spuse: 

— Dar... cum rămâne cu vameşul? Nu va încerca să vă oprească? 

— Rench poate încerca să ne oprească, spuse Han. Dar asta nu înseamnă că 
eu şi Chewie îl vom lăsa. Întorcându-se spre Chewbacca, Han continuă: Singurul 
mod în care Rench ar fi putut să ne urmărească până aici ar fi dacă a plantat o altă 
baliză de urmărire sau un transmitátor pe Şoim. Pentru a o găsi, trebuie să căutăm 
în toată nava. 

Itto făcu un gest către copiii ei şi spuse: 

— Putem să vă ajutăm? 

— Da, spuse Han în timp ce ieşea din garaj. Luaţi nişte pământ şi imprástiati-l 
peste tot pe capul ăla de piatră, apoi aduceti-l în nava noastră. 

Chewbacca merse cu Han înapoi la Şoim. Când intrară în cala principală 
pentru a începe căutarea emitátorului ascuns, nasul negru al lui Chewbacca tresări. 
Se uită în jos, văzu un sac mic care zăcea pe podea, lângă stația de inginerie, şi apoi 
lătră la Han. 

— Ce? spuse Han şi urmări privirea Wookieeului. Oh! Este un sac de Wookiee- 
ookies pe care l-am cumpărat de la Kromer. Cred că le-am aruncat aici şi am uitat de 
ele. 

Chewbacca mârâi flămând în timp ce se apleca să ia sacul. 

— Întotdeauna gândeşti cu stomacul! spuse Han. Le poţi mânca după ce găsim 
transmitátorul lui Rench! 


2 Farkled — înjurătură in Huttă, introdusă în uz într-una dintre benzile desenate cu Jabba. 


Ignorându-l pe Han, Chewbacca băgă mâna in sac, scoase un Wookiee-ookie si 
îl băgă in gură. Apoi băgă mâna în sac după altul, dar fu surprins când scoase in 
schimb un card dreptunghiular subțire. Gemu în timp ce îi întindea cardul lui Han. 

— Un card de date? spuse Han. Poate că îi aparține lui Kromer. Amintindu-şi 
că aceasta păruse neliniştită la momentul schimbului, Han adăugă: Sau poate că a 
vrut să îl avem noi. 

Chewbacca mai mâncă o prăjitură Wookiee-ookie în timp ce Han introducea 
cardul într-o fantă din stația de inginerie. O mică hologramă, o înregistrare a lui 
Kromer, apăru brusc deasupra consolei de comunicații. 

Han se uită la Chewbacca şi spuse: 

— Taci, mesteci prea tare! 

— Ascultă, Solo, spuse vocea înregistrată a lui Kromer, Căpitanul Rench este 
în magazinul meu chiar acum, dar nu se află prea aproape ca să audă asta. Spune 
că vei veni aici pentru o nouă placă fulstar si că trebuie să-ți vând una cu un 
transmitátor Imperial în ea. Sper să primeşti acest mesaj. Pázeste-ti spatele! 

Holograma lui Kromer se stinse. Chewbacca se uită la Han şi mârâi supărat. 

— Vrei să ştii cum a ştiut Rench că vom avea nevoie de o nouă placă fulstar? 
replică Han. Pentru că atunci când el şi soldații au urcat la bordul Soimului şi au 
luat apa, unul dintre soldați trebuie să fi aranjat vechea noastră placă astfel încât să 
cedeze. Păcat pentru el. Rench şi-a bătut joc de noi pentru ultima oară! 

Chewbacca urlă în timp ce strivea din greşeală un Wookiee-ookie. 

— Ăsta e transmitátorul? spuse Han. 

Chewbacca răspunse cu un semn din cap, in timp ce ţinea în mână o bandă de 
metal foarte subțire pe care tocmai o scosese din placa fulstar. Han luă emițătorul şi 
îl puse în acelaşi buzunar în care se afla şi baliza Imperială de urmărire pe care o 
găsise Chewbacca mai devreme. 

— Bună treabă, Chewie, spuse Han. 

Wookieeul scânci o întrebare. 

— Îmi pare rău, amice, răspunse Han. Ai mâncat toate prăjiturile Wookiee- 
ookie. Bine că nu ai mâncat şi cardul de date al lui Kromer! 

Chewbacca se smiorcăi din nou. 

— Sunt sigur că Kromer ar fi fericită să mai facă nişte Wookiee-ookie pentru 
tine, spuse Han. A fost foarte viclean din partea ei, să coacă o portie ca să ne poată 
strecura un mesaj. Trebuie să fie destul de îngrijorată pentru mine. 

Chewbacca îşi dădu ochii peste cap şi scoase un lătrat ca un claxon. 

— Nu, nu devin moale, replică Han. Nu e vina mea dacă femeile mă găsesc 
irezistibil. Acum, fă o diagnoză completă a plăcii fulstar, apoi reinstalează-o. Voi 
verifica dacă Marele Bogga este gata de plecare. 

Lăsându-l pe Chewbacca, Han ieşi din Soim. Îi găsi pe Itto şi pe copiii ei stând 
lângă replica bustului portret, care se odihnea acum pe o sanie plutituare. Mâinile 
copiilor şi replica erau acoperite de murdărie cenusie. Han inspectă replica şi spuse: 

— Bună treabă, copii! Acum arată atât vechi, cât şi urât! 

— Dar ce se întâmplă dacă Jabba află adevărul despre portret? spuse Itto 
nervoasă. Şi cum rămâne cu acel ofițer vamal îngrozitor? Cred că într-adevăr ne va 
trimite pe toţi în lagăre de muncă! 

— Nu-ţi face griji, spuse Han cu încredere. Tot ce trebuie să faci este să 
păstrezi tăcerea în legătură cu replica. Chewie şi cu mine ne vom ocupa de restul. 

Chewbacca ieşi din Soim şi îl ajută pe Han să încarce replica în navă. Când 
terminară, Chewbacca îl lăsă pe Han pentru scurt timp să-şi ia rămas bun de la 
familia Aleena. Copiii lui Itto erau cu toții trişti să-l vadă pe Wookiee plecând. 

În timp ce Şoimul decola, Chewbacca lătră o întrebare în cabina de pilotaj. 

— Nu, nu am lăsat baliza de urmărire si transmitátorul Imperial pe Unagin, 
ráspunse Han. Am activat ambele dispozitive si le-am adus cu noi. 

Arătându-se îngrijorat, Chewbacca se smiorcăi. 

— Nu înţelegi? replică Han. Chiar vreau ca Imperialii să ne urmărească! 

Chiar în momentul în care Şoimul părăsea atmosfera Unaginului şi stelele 
apărură în afara cabinei de pilotaj, o lumină de avertizare se aprinse pe consola 
senzorilor. 

— Ştiam eu, spuse Han în timp ce îşi privea consolele. Corveta lui Rench ne 
aştepta pe orbită. Repede! Trasează un curs care să ne ducă iar în apropierea acelei 
găuri negre din sectorul Ferra! 

Chewbacca începu să apese pe butoane în timp ce corveta vamală Imperială 
apăru la vedere. O lumină străluci pe consola de comunicații. Han porni comunicația 
şi spuse: 


— Ne căutai, Cápitane Rench? 

— Pregáteste-te sã fii abordat, Solo, ráspunse Rench. 

— Nu, multumesc, spuse Han. 

Se îndepărtă de corveta care se apropia si zbură spre cel mai apropiat portal 
hiperspatial. Soimul incá se deplasa rapid spre portal când intregul cargobot se 
cutremură şi începu să piardă viteză. 

— Ne-au prins în raza lor tractoare, spuse Han, în timp ce mâinile îi zburau pe 
comenzi. 

Aduse Şoimul într-o rotaţie rapidă până când ajunse în fața corvetei vamale, 
apoi mări energia scuturilor deflectoare şi apăsă accelerația. Chewbacca urlă când 
Şoimul se lansă direct spre nava inamică. Înainte ca pilotul Imperial să poată 
reacționa, Şoimul inversă câmpul în raza tractoare şi plonjă pe sub corveta vamală. 
Han folosi combinaţia dintre atracţia fasciculului tractor şi propulsia Soimului pentru 
a se elibera de fascicul. 

— Acum ştiu că trebuie să transportați marfă ilegală! spuse Rench prin stație. 
Tu si Wookiee-ul tău veţi merge în minele de mirodenii de pe Kessel, iar eu o să trimit 
familia Aleena cu voi! 

— Va trebui să mă prinzi mai întâi, răspunse Han. 

Tunurile laser ale corvetei vamale deschiseră focul, lansând o ploaie de fulgere 
verzi asupra cargobotului care fugea. Han viră pentru a evita barajul de focuri laser 
şi porni iar spre portalul hiperspatial. Trei fulgere de energie se izbiră de scuturile 
Şoimului, dar acestea rezistară. Înainte ca nava Imperială să poată trage din nou, 
Soimul dispăru în hiperspatiu. 

Chewbacca verifică navicomputerul şi lătră. 

— Vrei să ştii de ce ne întoarcem în sectorul Ferra? răspunse Han. Pentru că 
există mai multe moduri de a folosi o gaură neagră! Ridicându-se de pe scaun, 
adăugă: Acum, dacă mă scuzi, trebuie să pregătesc o capsulă de salvare. 

În momentul în care Șoimul ajunse în sectorul Ferra, corveta vamală urmărea 
deja cargobotul prin hiperspatiu. 

— Rămâi fixat pe semnalul balizei de orientare, ordonă Rench pilotului 
corvetei. Când vom ieşi din hiperspatiu, vreau să fiu chiar în spatele navei lui Solo! 

Corveta vamală ieşi din hiperspatiu, ajungând periculos de aproape de gaura 
neagră. Soimul Mileniului nu se vedea nicăieri. 

— Căpitane Rench, trebuie să schimbăm imediat cursul, zise pilotul Imperial, 
surprins. 

— Nu până nu-l capturăm pe Solo, spuse Rench, aplecându-se peste consola 
de navigaţie. Arătă spre un punct luminos în mişcare de pe ecranul senzorilor şi 
spuse: Acolo este nava lui Solo! Se pare că are de gând să folosească gaura neagră ca 
asistență gravitaţională pentru a scăpa! Du-te după el! 

— Dar, domnule, se mişcă prea aproape de... 

— E un ordin! 

Pilotul trimise corveta în direcția navei care purta baliza de urmărire. O clipă 
mai târziu, nava apăru în vizor, dar nu era Soimul. 

— O capsulă de salvare? tresări Rench. 

Motoarele corvetei vamale începură să scâncească, deoarece se încordaseră 
brusc din cauza puterii gravitației impresionante a găurii negre. 

— Scoate-ne de aici! strigă Rench. 


Luptându-se cu comenzile de zbor, pilotul spuse: 

— Este prea târziu. Gaura neagră ne-a prins. 

Rench lovi consola de comunicații şi urlă: 

— Solo, diavolule! 

O clipă mai târziu, Solo răspunse: 

— Te aud, Rench. Nu mă întreba cum au ajuns baliza şi transmitátorul tău 
într-una dintre capsulele mele de salvare, dar nu e vina mea că ai urmărit capsula 
într-o gaură neagră. 

— Te voi prinde chiar dacă va fi ultimul lucru pe care îl voi face..., răcni Rench, 
apoi transmisia se încheie. 

De la o distanţă sigură, Han şi Chewbacca priviră cum capsula de salvare şi 
corveta vamală dispăreau în gaura neagră. 

Întorcându-se cu fața spre Han, Chewbacca rosti o întrebare. 

— Nu, Chewie, răspunse Han. Nu mi-a făcut plăcere să văd cum se întâmplă 
asta. Capsulele de salvare costă mulți bani, iar acum va trebui să luăm una nouă! 

Chewbacca clătină din cap şi lătră spre Han. 

— Banii nu sunt singurul lucru la care mă gândesc, răspunse Han. Mă mai 
gândesc şi la a face tot ce este necesar pentru a ne feri pe mine şi pe cel mai bun 
prieten al meu de un lagăr de muncă Imperial. 

Chewbacca ridică din sprâncene si mugi o întrebare. Han zâmbi. 

— Bineînţeles că tu esti cel mai bun prieten al meu! Trebuie să-ți spun asta? 

Apoi se întoarse cu fața spre gaura neagră, porni motoarele Şoimului şi spuse: 

— Să vedem cât de repede putem ajunge înapoi pe Tatooine de data asta. 

— Te aşteptam mai devreme, Han, spuse Jabba în timp ce aluneca înainte, 
conducându-şi gaşca pe podeaua Boxei 94. Nu-mi place să aştept. 

— Nici mie nu-mi place să intru în necazuri, spuse Han. Dar se întâmplă 
uneori. 

Han şi Chewbacca se aflau lângă sania cu repulsor de la baza rampei Şoimului 
Mileniului. Pe sanie, o prelată de pânză era aşezată peste un obiect mare. 

Jabba se uită la prelată şi se încruntă. 

— Sper că sculptura nu a fost deteriorată. 

— Vezi cu ochii tăi, spuse Han în timp ce Chewbacca trăgea prelata pentru a 
dezvălui obiectul de pe sanie. 

Jabba oftă când privi bustul portret al Marelui Bogga. Ridicând mâna dreaptă, 
îşi mişcă degetele groase pentru a-l chema pe Bib Fortuna. Acesta se apropie de 
Jabba şi spuse: 

— Da, Mărite Jabba? 

— Sunt copleşit de emoție la vederea chipului impietrit al strămoşului meu, 
spuse Jabba. Stomacul meu este neliniştit de dorință. Adu-mi imediat o găleată de 
broaşte paddy de Klatooine, pentru ca ele să aibă onoarea de a fi consumate de mine 
în acest moment istoric. 

— Da, Mărite Jabba, spuse Bib şi o luă la fugă. 

Chewbacca îl privi pe Jabba cum îşi mişca forma voluminoasă mai aproape de 
sculptură. Deşi Wookieeul nu se temea de Jabba, era îngrijorat de reacția pe care 
Huttul ar fi putut-o avea dacă ar fi descoperit că sculptura era o replică. 

Han făcea tot posibilul să pară plictisit, dar şi el era neliniştit. Îşi lăsă mâna 
dreaptă să atârne pe lângă blaster, în cazul în care lucrurile ar fi mers prost. 

Bib Fortuna se întoarse cu o găleată cu broaşte paddy, iar Jabba dădu pe gât 
creaturile din două inghitituri mari. Apoi continuă să se deplaseze în jurul saniei 
plutitoare pentru a inspecta portretul Marelui Bogga din toate unghiurile. În cele din 
urmă întinse mâna şi îşi trecu un vârf de deget butucănos pe suprafața sculpturii, 
apoi privi degetul şi spuse: 

— Aha! 

Chewbacca se smiorcăi, iar Han îşi frecă degetele de mânerul pistolului. 

Gura lui Jabba se întinse într-un zâmbet larg. Ridicându-şi vârful degetului 
pentru ca toți să vadă pata de murdărie de pe el, spuse: 

— Vânzătorul mi-a spus că bustul a fost dezgropat de curând pe Near Pando. 
Această murdărie proaspătă dovedeşte că bustul este autentic! 

Chewbacca lăsă să-i iasă un suspin tăcut de uşurare, iar Han îşi îndepărtă 
mâna de blaster. Jabba îi spuse lui Bib să îl plătească pe Han şi le ordonă celorlalți 
să transfere sculptura pe o barjă care îi aştepta. După ce Bib îi înmână lui Han alte 
şase cipuri de credit, Jabba spuse: 

— Ca să ştii, Han, cred că problemele tale cu Căpitanul Rench s-au terminat. 

— Oh, chiar aşa? spuse Han cu nonşalanţă. Cum ţi-ai dat seama? 

— Chiar înainte să pleci spre Unagin, un transport din ceea ce părea a fi apă 
îmbuteliată a sosit la restaurantul meu. Un simplu test a confirmat că apa era 


toxică. Cumva, toate sticlele au fost apoi expediate spre Coruscant, ca un cadou din 
partea Căpitanului Rench pentru Împărat. Îmi imaginez că Împăratul va fi foarte 
nemulțumit şi că Rench va fi trimis la închisoare pentru mult, mult timp. 

Auzind acest lucru, Han şi Chewie se priviră unul pe celălalt. Nu aveau nicio 
îndoială că Jabba fusese responsabil de trimiterea cadoului către Împărat pentru a-l 
forța pe Rench să părăsească Tatooine. Dar, în loc să-i spună lui Jabba despre 
soarta lui Rench, Han doar clătină din cap şi spuse: 

— Ei bine, cred că asta dovedeşte că Rench chiar nu se poate înțelege cu 
nimeni. Nu-i aşa, Chewie? 

Chewbacca aprobă din cap. 

— Ce zici de asta, Chewie? spuse Han după ce plecară gangsterii. Cred că 
Jabba a decis că Rench era o problemă de care trebuia să se ocupe până la urmă. 

Chewbacca mârâi o întrebare. 

— Nu, cel mai bine e să-l lăsăm pe Jabba să creadă că propria lui schemă l-a 
făcut pe Rench să dispară. Mi-aş fi dorit doar să i-o fi înscenat mai devreme. Cu 
siguranță ne-ar fi economisit mult timp şi energie! Dar ceea ce e făcut, e bun făcut. 
Haide, să mergem la Bargoon Tatooni. Vreau să-i mulțumesc personal lui Kromer. 

Asigurară Şoimul şi se aflau la jumătatea drumului spre postul comercial când 
o văzură pe Kromer apropiindu-se pe stradă. 

— Han! Chewie! strigă ea. Am văzut Soimul aterizând, dar apoi i-am văzut pe 
Jabba şi pe ai lui, şi am aşteptat până au plecat şi... 

Buza ei inferioară tremură, iar ea se aruncă spre Han şi îl imbrátisa. 

— Suntem bine, Kromer, spuse Han. Mulțumită tie. 

Kromer zâmbi. 

— Dacă vrei să-mi multumesti, poți să mă scoţi la cină. 

— Ce? spuse Han. De ce ai vrea să te scot in oras? Adică, ştii să gátesti, nu? 

Kromer se îndepărtă de Han, se uită la el, apoi se întoarse şi plecă furtunos, 
îndreptându-se înapoi spre postul comercial, fără să se uite înapoi. 

Ridicându-şi privirea spre Chewbacca, Han spuse: 

— Am spus ceva greşit, nu-i aşa? 

Chewbacca chicoti doar. 

ÎNCEPUTURI... 


La început s-a numit Vechea Republică. 

Nu a existat niciun document care să consemneze întemeierea Vechii Republici 
şi nici nu era necesar vreunul. Întemeietorii s-au estompat în pulberea istoriei. Ei au 
clădit singura comunitate galactică cunoscută vreodată, care întotdeauna şi-a servit 
cetățenii bine şi cu credință. Noi lumi i s-au alăturat odată cu trecerea secolelor 
pentru a împărtăşi conducerea sa benefică. Planete ce se aflau ele însele în primejdie 
datorită dezastrelor naturale sau izbucnirii unor revolte au putut să se îndrepte spre 
vecinii lor pentru a primi ajutor. Toate rasele, toate speciile inteligente, toate 
popoarele erau egale în fața legii şi îşi trăiau viața cu drepturi care le garantau 
deopotrivă şansă şi libertate. 

Vechea Republică s-a format pe temelia celor mai importante lumi ce existau la 
început, majoritatea fiind din centrul galaxiei. . . În vremea aceea au apărut şi primii 
Cavaleri Jedi. A fost o lungă perioadă de pace şi expansiune galactică determinată de 
inventarea şi progresul călătoriilor prin hiperspatiu. Păzitorii acestei Republici au fost 
Cavalerii Jedi, un Ordin viteaz şi neînfricat, numărând sute şi mii de membri, ce a 
slujit la apărarea şi protecţia popoarelor Republicii. Înţelepciunea, bravura şi puterea 
lor au devenit legendă. Trăgându-şi tăria comună din Fortã, Cavalerii Jedi au 
menținut pacea pe tot cuprinsul Galaxiei, generaţii după generații, şi au transmis 
mai departe crezul lor celor ce s-au dovedit deopotrivă capabili şi demni să fie 
Cavaleri. 

Prin strânsa ei coeziune, Vechea Republică a devenit invulnerabilă față de orice 
atac dinafară. Nicio altă putere galactică cunoscută nu a îndrăznit o asemenea 
mişcare pentru că ea ar fi însemnat un eşec sigur. Cetăţenii Vechii Republici au 
putut dormi linistiti în paturile lor, aflați în siguranţă înăuntrul zidurilor lor politice. 

Atacul a venit, totuşi. Dar, la fel ca în multe societăți democratice, el nu a venit 
din partea unei forțe din afară, ci din interior. Decăderea a început pe măsură ce tot 
mai multe lumi s-au alăturat Vechii Republici. Oficialii locali au devenit susceptibili 
la influență şi mită, plecându-se cel mai adesea în fața dorințelor celor implicaţi în 
afaceri de comerț interstelar. Senatul, slăbit de atâtea secole de pace şi mulțumire de 
sine, a devenit periculos de neglijent. Răsturnarea politică era inimaginabilă, dar 
inevitabilă. 


SITH... 


Un mare contigent dintre Cavalerii Jedi care fuseseră ademeniti de partea 
întunecată a Forţei au fost expulzați din Vechea Republică. După ce au pribegit o 


vreme, ei au dat peste fiintele umanoide cunoscute sub numele de Sith si au adus 
această specie în stare de sclavie. Cei din partea întunecată au ajuns să fie cunoscuţi 
sub denumirea de Stăpâni ai Sith-ilor. Pentru următoarele câteva mii de ani Imperiul 
lor avea să prospere şi să crească. În acest timp Cavalerii Jedi decázuti începură de 
asemeni să facă experimente asupra supusilor lor, convertind multi Sith în fanaticii 
războinici Massassi. 

Naga Sadow a condus Imperiul Sith. El a văzut ocazia de a extinde Imperiul 
Sith şi a invadat Vechea Republică, însă armatele sale au fost înfrânte de forțele 
combinate ale flotei Vechii Republici şi ale Cavalerilor Jedi. Sadow cu o armată 
compusă din războinici Massassi a fugit spre marginile îndepărtate ale universului, 
oprindu-se în cele din urmă pe cea de-a patra lună a planetei Yavin. Aici, dictatorul 
militar a început să facă experimente asupra celor ce l-au urmat, transformându-i în 
fiare monstruoase. Aceasta a avut drept consecință Războiul Fiarelor din Sistemul 
Onderon. Maestrul Jedi Arca, Străjerul recent descoperitului Sistem Onderon trimise 
ucenicii săi Jedi pentru a pune capăt violentului Război al Fiarelor. Sub conducerea 
lui Ulic Qel-Droma, aceşti Jedi încearcă să aducă pacea pe Onderon, dar au fost 
permanent împiedicaţi de puterile răului ale Reginei Amanoa, o urmaşă a lui Naga 
Sadow. În cele din urmă conflictul vechi de secole se încheie odată cu sosirea 
Maestrului Arca, moartea Reginei Amanoa şi căsătoria Stápânului Fiarelor Oron Kira 
cu Prinţesa Galia. Între timp, Cavalerul Jedi Exar Kun ce fusese instruit de Maestrul 
Jedi Vodo-Siosk Baas găseşte învățătura interzisă a vechilor Sith. El imită căile 
demult decázutilor Sith şi le foloseşte pentru a crea o proprie filosofie a Codului Jedi. 
Cu aceste cunoştinţe Kun pune la cale o vastă şi puternică frátie şi îşi arogă titlul de 
prim Stăpân Întunecat al Sith. Kun şi alți Stăpâni Sith preiau controlul asupra 
Galaxiei şi reînvie vechiul Imperiu Sith. Lor li se opun în mod violent sute de Cavaleri 
Jedi. Războiul Sith care urmează este un conflict teribil în care multe personaje 
istorice importante sunt ucise, inclusiv Maestrul Jedi Arca. Toţi Cavalerii Jedi se 
adună laolaltă pe luna-junglă într-un front unit contra cetăţii fortificate Sith 
construite de Exar Kun. Cavalerii Jedi aliați îi distrug printr-o masivă lovitură 
nimicitoare pe supraviețuitorii Massassi. La scurtă vreme după aceea Exar Kun este 
şi el ucis de Cavalerii Jedi. Spiritul său este surghiunit pe un tărâm al întunericului 
veşnic pe Yavin 4. Stăpânii Sith sunt înfrânți şi nu se mai aude nimic despre ei până 
peste câteva secole, pe timpul războiului comerțului, pe Planeta Naboo. 


IMPERIUL... 


Un Senator ambițios şi lipsit de scrupule numit Palpatine s-a ridicat extrem de 
repede la putere, ajutat de către unii membri obscuri ai Senatului care începuseră să 
râvnească la mai multă influență şi autoritate. Promitând că va face curățenie in 
Galaxie şi va readuce Republica la strălucirea ei de odinioară, Palpatine a fost ales 
Cancelar al Republicii şi s-a înconjurat cu acei oficiali lacomi şi avizi de putere care 
l-au sprijinit în ascensiunea sa. Ceea ce ei nu ştiau era că Palpatine îşi trăgea 
puterea şi carisma din partea întunecată a Forţei. El avea însă ambiții mult mai mari 
decât i-ar fi îngăduit funcția de Cancelar, iar aceia care i-au netezit drumul spre 
înaltele sfere ale puterii politice se vor trezi curând înlăturați, întemnițați ori striviti 
de mâna grea a lui Palpatine, în timp ce acesta îşi urmărea fără crutare țelul final. 
Din ordinul lui Palpatine, noul Imperiu a început o cursă a înarmării cum nu a mai 
existat alta în istoria galactică. Imense nave cu o incredibilă putere de foc au sărit de 
pe planşeta de proiectare în existența reală parcă peste noapte. Progresul tehnologic 
ce a rezultat a determinat apariția unei noi ştiinţe a războiului. 

Sistemele din centrul galaxiei au fost primele care au căzut, guvernele lor 
planetare fiind înlăturate prin forță, în timp ce legea marțială se extindea de la o 
lume la alta. 

Sigur pe poziția sa, înconjurat de un nucleu militar ce-i ştia de frică, Palpatine 


s-a autodeclarat Împărat. Pentru prima oară în nenumărate secole, lumile Vechii 
Republici s-au trezit conduse de un singur om. Toate drepturile personale au ajuns 
la cheremul capriciilor Împăratului, iar cele dintâi revolte împotriva lui Palpatine au 
fost înăbuşite aproape înainte de a izbucni. Cavalerii Jedi au fost vânati în mod 
sistematic şi executați sumar. Ei s-au văzut abandonați, trádati sau ucişi chiar de 
către aceia pe care îi apăraseră vreme îndelungată. Senatul marionetă ce fusese 
păstrat în funcțiune era permanent dezbinat, iar conducerea directă a fost 
încredințată Guvernatorilor regionali numiți de Palpatine. Crearea unei arme teribile, 
una capabilă să distrugă o planetă întreagă dintr-o singură lovitură, a ținut liderii 
ingroziti ai fiecărei lumi sub amenințarea anihilării. Steaua Morţii a fost ultimul 
cuvânt al lui Palpatine — asigurarea finală a puterii sale asupra miliardelor de ființe 
pe care le conducea. 


ALIANȚA REBELĂ... 


Când Imperiul lui Palpatine a ajuns la putere, un grup de cetățeni de pe întreg 
cuprinsul galaxiei au început să se organizeze încet şi discret într-o Fortá Rebelă. 
Rebelii aveau un singur scop: distrugerea Imperiului şi întoarcerea la sistemul 
democratic din trecut. La început, fără să ştie, acest grup curajos a avut aliați în 
Senat. Acei Senatori planetari au înțeles pericolul extrem reprezentat de ascensiunea 
rapidă la putere a lui Palpatine şi au pus la cale, în secret, răsturnarea lui printr-o 
mişcare de preemtiune care ar fi concentrat valul rezistenței într-o forță care să 
asigure libertatea tuturor locuitorilor Vechii Republici. 

Senatorul Bail Organa din Alderaan şi Senatoarea Mon Mohtma din Chandrila 
au pus la cale în secret un plan care, se spera, va împiedica drumul său spre 
Preşedinţia Senatului. Tentativa lor a eşuat deoarece ridicarea la putere deplină a lui 
Palpatine s-a produs literalmente peste noapte odată ce baza sa de politicieni corupți 
a fost instalată. La o întâlnire în reşedinţa lui Organa in Casa Cantham din Oraşul 
Imperial, Mon Mohtma a îndemnat la revoltă generală împotriva lui Palpatine şi a 
forțelor sale crescânde. Organa s-a opus, temându-se că o asemenea mişcare ar fi 
putut distruge nu numai pe Palpatine, dar şi întregul sistem de guvernare pe care ei 
luptau să-l salveze. Organa dedicase întreaga sa viață democrației Vechii Republici şi 
sistemului Senatorial şi socotea că, odată pusă în mişcare pentru a-l opri pe 
Palpatine, anarhia nu va mai putea fi controlată. 

Apoi o mică planetă din Sectorul Sern, lângă Lumile Centrale, a fost prima care 
a simțit urgia militară a lui Palpatine. Masacrul de la Ghorman a avut loc atunci 
când Guvernatorul planetar Ghormanez a refuzat să se încline în fața lui Palpatine. 
Cetăţenii acestei lumi, sfidând o sporire Imperială a impozitelor, au organizat un 
protest paşnic pe principalul port spaţial al planetei, blocând pistele de aterizare 
folosite de navele lui Palpatine. Zeci de persoane au fost ucise şi alte sute grav rănite 
când o navă militară condusă de Căpitanul (ulterior Marele Moff) Tarkin a aterizat 
intenționat peste protestatari atunci când a venit să adune noile taxe. Acest 
eveniment a marcat moartea Vechii Republici şi în acel moment multe alte lumi au 
înțeles că sistemul democratic pe care îl cunoşteau s-a prăbuşit complet. 

Bail Organa, îngrozit de o asemenea monstruozitate, a început să o ajute pe 
Senatoarea Mohtma să deturneze fonduri şi arme în mâinile sufletelor curajoase care 
s-au unit în curând, formând celule de rezistență organizată. Încă şi mai important, 
poate, Organa şi mica sa grupare de simpatizanți ai Rebelilor din Senat au pus la 
dispoziția liderilor Rebeli informații strict secrete, permițându-le să plănuiască 
lovituri prin surprindere împotriva navelor şi trupelor Imperiale. 

Multele grupuri izolate de rezistență împrăştiate prin toată galaxia i-au 
pricinuit puţine griji lui Palpatine. Conducătorii lor erau săraci, iar forțele lor 
dezorganizate. Ei aveau puține arme şi, desigur, nimic din ceea ce ar fi putut face 
față forțelor Imperiale însărcinate cu eliminarea lor. Multe unități de rezistență au 


fost dispersate sau chiar nimicite, iar planeta lor a fost pusă sub legea marțială. 

Implicarea Senatoarei Mothma în Rebeliune a fost descoperită de poliția secretă 
Imperială, dar înainte ca ea să fie prinsă, o informaţie dintr-o sursă amicală ajunsă 
la urechea lui Organa i-a permis să părăsească capitala Imperială. Astfel, ea a evitat 
capturarea şi dedicându-se cu totul distrugerii Imperiului a devenit Şeful Statului 
Major al Alianţei Rebele. 

Lucrând la organizarea unei Alianțe a Planetelor Rebele, primul său succes a 
venit la o conferință secretă ţinută în sistemul Corellian. Întrucât Mohtma a arătat 
numerosilor lideri ai grupurilor de rezistență dispersate cum o conducere centrală ar 
duce la îmbunătățirea comunicaţiilor, la un acces mai bun la fonduri, aprovizionare 
şi armament, cele trei grupuri principale de rezistență au căzut de acord să se 
unească într-un grup coerent. Acest Tratat Corellian a pus bazele Alianţei care în 
scurtă vreme şi-a sporit puterea grație nou-formatei unități. 

Declaraţia Rebeliunii, ratificată la aceeaşi conferință, l-a sfidat in mod fátis pe 
Palpatine şi chiar i s-a adresat personal. Ea prevedea, între altele: 


„Ai dezorganizat Senatul, vocea Poporului; 

Ai instituit o politică flagrantă de rasism şi genocid împotriva popoarelor 
non-umane din galaxie; 

Ai înlăturat conducătorii aleşi ai planetelor, înlocuindu-i cu Moffi şi Guvernatori 
după bunul tău plac; 

Ai mărit impozitele fără consimțământul celor impozitati; 

Ai ucis şi întemnițat milioane de persoane care nu au beneficiat de un proces; 

Ai extins armata dincolo de limitele necesare şi prudente, doar pentru unicul scop 
de a-i oprima pe supuşi. 

Noi, Alianța Rebelă, în numele si cu autoritatea ființelor libere din galaxie 
declarăm în mod public şi solemn intențiile noastre: 

Să luptăm şi să ne opunem tie şi forțelor tale prin orice mijloace care ne vor sta la 
îndemână; 

Să refuzăm orice lege Imperială contrară drepturilor ființelor libere; 

Să provocăm distrugerea ta si distrugerea Imperiului Galactic; 

Să eliberăm pentru totdeauna toate ființele din galaxie. 

Pentru îndeplinirea acestor țeluri noi punem chezăşie proprietăţile, onoarea si 
viețile noastre.” 


Lumile din întreaga galaxiei s-au unit în lupta contra tiraniei lui Palpatine şi a 
Imperiului său. Divergentele care existaseră cândva între rase şi specii au fost lăsate 
deoparte, deoarece dorința comună de libertate a devenit centrul de greutate al 
vieților lor. Piloti spatiali au străbătut distante interstelare, adeseori în mici nave de 
luptă, cu riscul de a fi detectati şi întemnițați de Imperiali, în scopul de a se alătura 
Rebeliunii. 


